Diari Oficial de la Generalitat Valenciana


Sumari del DOGV 5028, del 15-06-2005 (2005/6102)

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de dues parcel·les de 109.269,92 m² i 5.029,41 m², situades a Vila-real, destinades a la construcció de l'hospital comarcal La Plana i els seus accessos, realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6102


Data del document
:   17-05-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila-real
    * cultura regional
    * propietat immobiliària

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de dues parcel·les de 109.269,92 m² i 5.029,41 m², situades a Vila-real, destinades a la construcció de l'hospital comarcal La Plana i els seus accessos, realitzada per l'ajuntament del dit municipi. [2005/6102]
  
L'Ajuntament de Vila-real, en sessió plenària realitzada el dia 20 de desembre de 2004, va acordar la cessió gratuïta a la Generalitat Valenciana de dues parcel·les de la seua propietat, de 109.269,92 m² i 5.029,41 m² superfície, situades en la carretera de Vila-real a Burriana, de la dita població.
  
A proposta de la Conselleria de Sanitat s'iniciaren els tràmits legals oportuns per a la formalització de la cessió i acceptació gratuïta de la dita parcel·la.
  
La cessió es realitza amb la finalitat de destinar les parcel·les a la construcció de l'hospital comarcal La Plana i els seus accessos, amb subjecció al que disposa l'article 111.1 del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Vila-real de dues parcel·les que responen a la descripció següent:
  
1. Parcel·la en el terme de Vila-real, situada en la carretera de Vila-real a Burriana,: de 109.269,92 m² de superfície, que confronta: nord, vial d'accés a la N-340 i carretera de Vila-Real a Burriana; est; María Bellver Blasco, Ramón Arenós Bort, José Francisco Arenós Domingo, Vicente Herrero Catalá i Orgelan, SL; sud, María Carmen Peset Ortells, María Pesudo Monzó, Villareal CF Sad i Vicente Molés Menu; oest, Bautista ortells Rochera, Concepción Broch Sebastiá, Manuel Barrué Climent, Felipe Guillamon Cervera, Pascual Traver Herrero, Carmen Bono Aragón, Vicente López Gorriz i Ángel Domingo Jarque.
  
Consta inscrita en el Registre de la Propietat de Vila-real U, al tom 1.752, llibre 1.301, foli 1, finca 71.677, inscripció 1ª.
  
2. Parcel·la en el terme de Vila-real, situada en la carretera de Vila-real a Burriana; de 5.029,41 m² de superfície, que confronta: nord, Pascual Cabrera Catalá; est, Manuel Tellols Llop; sud, carretera de Vila-Real a Burriana; oest, José Babiloni Renau.
  
Consta inscrita en el Registre de la Propietat de Vila-real U, al tom 1.752, llibre 1.301, foli 6, finca 71.678, inscripció 1ª.
  
Referència cadastral: 5051218JY2682V3814ZT.
  
Les parcel·les s'accepten lliures de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament de Vila-real s'efectua amb la condició de destinar les parcel·les a la construcció de l'hospital comarcal La Plana (parcel·la 1, de 109.269,2 m²) i els seus accessos (parcel·la 2, de 5.029,41 m²), i amb subjecció al que disposa l'article 111.1 del Reglament de Béns de les Entitats Locals.
  
Tercer
  
Les parcel·les acceptades s'hauran d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre estes, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 17 de maig de 2005.- El conseller: Gerardo Camps Devesa.